Document ID: 31999D0725

Komisijas Lēmums
(1999. gada 22. oktobris),
ar kuru groza Lēmumu 85/377/EEK, ar ko paredz Kopienas lauku saimniecību tipoloģiju
(izziņots ar dokumenta numuru C(1999) 3414)
(1999/725/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai attiecībā uz ienākumiem un saimniecisko darbību lauku saimniecībās Eiropas Ekonomikas kopienā [1], kurā jaunākie grozījumi izdarīti ar Regulu (EK) Nr. 1256/97 [2], un jo īpaši tās 4. pantu,
tā kā:
(1) Komisijas 1985. gada 7. jūnija Lēmums 85/377/EEK, ar ko paredz Kopienas lauku saimniecību tipoloģiju [3], kurā jaunākie grozījumi izdarīti ar Komisijas Lēmumu 96/393/EK [4], ir pamatā lauku saimniecību klasifikācijai pēc saimnieciskās darbības apjoma un saimniecības tipa gan lauku saimniecību struktūras apsekojumos, gan lauku saimniecību grāmatvedības datu tīklā (FADN); tā kā atbilstīgi Kopienas tipoloģijai aprēķina Eiropas lieluma vienības (ELV) un robežlielumus, kas ļauj noteikt novērošanas jomu un sastādīt plānu to saimniecību atlasei, kuras iesniedz grāmatvedības pārskatus un kuras ir iekļautas vai iekļaujamas grāmatvedības datu tīklā (FADN).
(2) Lauku saimniecību struktūras apsekojumu rezultāti, kas klasificēti pēc Eiropas lieluma vienībām (ELV) un saimniecības tipa, veido pamatu FADN novērošanas jomas noteikšanai, pamatojoties uz kuru atlasa un izsver FADN lauku saimniecību paraugu; tā kā atbilstīgi novērošanas jomai, atlasītajām saimniecībām, kuras sniedz pārskatu, ir jābūt raksturīgām, ņemot vērā mērķus, kas izvirzīti katram no plānotajiem pētījumiem.
(3) Padomes Regula (EEK) Nr. 571/88 [5], kurā jaunākie grozījumi izdarīti ar Komisijas Lēmumu 98/377/EK [6], ir paplašināta, lai paredzētu vairākus lauku saimniecību struktūras apsekojumus no 1998. gada līdz 2007. gadam, kā arī apsekojamo raksturlielumu sarakstus.
(4) Apsekojuma raksturlielumu saraksta struktūra un saturs 1999./2000. gada Kopienas pamatapsekojumam ir grozīts, līdz ar to raksturlielumi jaunajā sarakstā atšķiras no iepriekšējos apsekojumos reģistrētajiem, un tādēļ ir nepieciešams pielāgot Lēmumu 85/377/EEK tiem apsekojuma raksturlielumu sarakstiem, kas noteikti Regulā (EEK) Nr. 571/88.
(5) Izmaiņas saimniecību saimnieciskās darbības apjoma kategorijās, ko izmanto Kopienas tipoloģijā, ir lietderīgas, lai atspoguļotu lauksaimniecības struktūru Kopienā.
(6) Šajā lēmumā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas un Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 85/377/EEK II un III pielikumā izdara šādus grozījumus.
1. Lēmuma II pielikums:
a) lēmuma I iedaļas C daļas virsrakstu aizstāj ar šādu:
"Kodi, kas pārgrupē vairākus 1999./2000. gada lauku saimniecību struktūras apsekojumā iekļautus raksturlielumus"
;
"b) lēmuma II iedaļas C daļā atbilstības tabulu aizstāj ar šā lēmuma I pielikumā iekļauto tabulu.";
b) 2.
2. Lēmuma III pielikums:
lēmuma C iedaļu aizstāj ar šā lēmuma II pielikuma tekstu.
2. pants
Šis lēmums ir adresēts dalībvalstīm.
Briselē, 1999. gada 22. oktobrī

Labels: 19
6